# data[].attributes.headline
Materiale care pot fi utilizate în activitatea didactică

# data[].attributes.subject
Materiale care pot fi utilizate în activitatea didactică

# data[].attributes.body
-prezentările PowerPoint: acestea cuprind informații structurate despre subiectul lecției și sunt atractive pentru elevi. Prin intermediul acestui tip de material se pot prezenta informații noi care pot fi asociate cu imagini sau scheme pentru a fi mai ușor de reținut. De asemenea se pot introduce în prezentări videoclipuri scurte sau materiale audio care să fie în context cu tema aleasă;
-platformele de e-learning: acestea se bazează pe o tehnică de predare modernă, uneori sub forma unor jocuri educative interactive, unde elevul poate lua parte la procesul de predare. Platforma oferă elevilor posibilitatea de a reveni la anumite informații ori de câte ori doresc acest lucru și pot selecta exact ceea ce consideră că trebuie să aprofundeze;
-videoclipurile: pe platforme precum YouTube au apărut videoclipuri destinate mediului educațional și vin în sprijinirea profesorilor cu explicații ale unor concepte dificile sau ale unor procese care cuprind mai multe etape.  De exemplu în acest videoclip https://www.youtube.com/watch?v=Bf-p05zz_b0 este explicat fenomenul inflației pe înțelesul tuturor;
-GoogleDrive: această platformă menține legătura între profesor și elevi și între elevi. Aceasta poate fi utilizată în realizarea proiectelor deoarece elevii pot să lucreze în echipă fără să fie necesară prezența lor fizică în aceeași locație. De asemenea profesorul poate evalua implicarea fiecărui elev în proiect și poate oferi informații specifice pentru fiecare grupă în parte;
-jocuri educative: în domeniul economic există numeroase jocuri educative care se regăsec atat pe platforme educaționale cât și pe site-urile unor instituții cu profil economic. Un astfel de joc a fost realizat și pus la dispoziția utilizatorilor de BNR. Acesta poate fi utilizat pentru a înțelege cum afectează economia deciziile de politica monetara (https://www.bnr.ro/game.aspx)

# data[].attributes.body
Ce înseamnă Resurse Educaționale Deschise?

Resursele Educaționale Deschise sau OER (cum găsim foarte des prescurtat – vine de la Open Educational Resources) sunt materiale pentru învățare, predare, cercetare sau alte scopuri educaționale pe care le poți folosi, adapta și redistribui liber, fără constrângeri - sau cu foarte puține restricții - legate de drepturile de autor. Materialele pot fi cursuri, planuri de lecții, prezentări, cărți, manuale, teme pentru acasă, chestionare, activități în clasă sau în laborator, jocuri, simulări, teste, resurse audio sau video și multe altele puse la dispoziție în format digital sau pe un suport fizic și la care ai acces liber.
Avantajele RED:
-vârsta, locația pe glob sau posibilitățile financiare nu mai sunt relevante pentru a avea acces la informații;
-oferă acces la mai mulți profesori și forme de învățământ;
-oferă posibilitatea de a accesa mai multe surse de informații cu același subiect;
-oferă posibilitatea utilizatorului de a opta pentru propriul interval  orar destinat învățării.
În România în acest moment nu se poate vorbi de un cadru consolidat pentru dezvoltarea și exploatarea Resurselor Educaționale Deschise. Eforturi există în activitatea practicienilor din țară, dar numai recent s-a ajuns la necesitatea coagulării eforturilor prin constituirea Coaliției pentru Resurse Educaționale Deschise. Se poate vorbi și de o preocupare la nivelul Ministerului Educației dacă am fi să luăm în considerare dorința de a introduce în educația românească a manualelor digitale.
Exemple de RED utilizate în România:
- DidaTec: Proiectul urmărește să îmbunătățească procesul de educație și formare din învățământul universitar tehnic prin realizarea unui program complet și unitar de formare inițială și continuă a personalului didactic. Programul se axează pe integrarea tehnicilor interactive de predareînvățare și a TIC în rândul competențelor profesorilor. Până în prezent peste 1.000 de profesori au beneficiat de acest program;
- Experiment MOOC la Universitatea Politehnica Timișoara: Doamna profesor Carmen Holotescu a realizat la Universitatea Politehnica Timișoara un cursexperiment de tipul Massive Online Open Course (MOOC). După finalizarea cursului, chestionarul circulat a arătat cu cât entuziasm acesta a fost primit în rândul studenților, concluziile fiind că 100% dintre ei vor să se înregistreze la cursuri similare. Scopul cursului a fost să familiarizeze studenții cu tipul acesta de învățare interactivă și să le prezinte noile trenduri;
- Moodle România: Moodle este o platformă de e-learning care oferă servicii și module de dezvoltare a unui mediu de învățare și evaluare online. Moodle oferă un set de componente și module, instrumente de comunicații, clasă virtuală și bibliotecă digitală ce permit administrarea, documentarea, urmărirea și monitorizarea programelor de instruire, a claselor, activității formatorilor sau a evenimentelor online care intervin într-un scenariu de curs.
Materiale care se regăsesc în RED:
-cursuri
-planuri de lecții
-cărți
-manuale
-prezentări
-teme pentru acasă
-jocuri
-simulări
-materiale audio și video etc.